pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมนิทรรศการสหกรณ์โคนมขอนแก่น จำกัด ย้ำการผลิตต้องสอดคล้องกับความต้องการของตลาด
วันพฤหัสบดีที่ 22 มิถุนายน 2560
นายกรัฐมนตรีเยี่ยมชมนิทรรศการสหกรณ์โคนมขอนแก่น จํากัด ย้ําการผลิตต้องสอดคล้องกับความต้องการของตลาด
กล่าวชื่นชมผลการดําเนินงาน และได้แนะนําให้ใช้แผนที่ Agro Map เพื่อการจัดการที่สะดวกและช่วยในเรื่องของข้อมูลต่างๆ ได้ดี
วันนี้ (21 มิถุนายน 2560) เวลา 15.30 น. ณ สหกรณ์โคนมขอนแก่น จํากัด จังหวัดขอนแก่น ภายหลังกล่าวพบปะเกษตรกรที่มาให้การต้อนรับ พลเอกประยุทธ์ จันทร์โอชา นายกรัฐมนตรี ได้เยี่ยมชมนิทรรศการ ตามนโยบายเร่งด่วนของรัฐบาล ประกอบด้วย ได้แก่ 1.) ศูนย์เรียนรู้การเพิ่มประสิทธิภาพสินค้าเกษตร (ศพก.) Zoning by Agri –Map การบริหารจัดการน้ํา มาตรฐานสินค้าเกษตร เกษตรอินทรีย์ แปลงใหญ่ข้าว แปลงใหญ่มะม่วงบ้านแฮด แปลงใหญ่ผักซําสูง แปลงใหญ่ผักปลอดภัย 2.) แปลงใหญ่สหกรณ์โคนมขอนแก่น 3.) ผลงาน Young Smart Farmer 4.) บริษัท ประชารัฐรักสามัคคี ขอนแก่น จํากัด 5.) โรงผลิตนมโรงเรียนและสาธิตการตรวจสอบคุณภาพนมโรงเรียน
ทั้งนี้ ระหว่างการเยี่ยมชมนิทรรศการ นายกรัฐมนตรี ได้กล่าวชื่นชมผลการดําเนินงาน และได้แนะนําให้ใช้แผนที่ Agro Map เพื่อการจัดการที่สะดวกและช่วยในเรื่องของข้อมูลต่างๆ ได้ดี และย้ําเรื่องการตลาดต้องสอดคล้องกับ Demand Supply คือ ความต้องการและการผลิต สินค้าเกษตรที่ผลิตจะได้ไม่ล้นตลาดจนทําให้ราคาลดลง จากนั้นได้ชิมสินค้าเกษตรแปรรูปต่างๆ ผลงานของ Young Smart Farmer และ บริษัท ประชารัฐรักสามัคคี ขอนแก่น จํากัด โดยได้กล่าวชื่นชมการเพิ่มมูลค่าของการผลิตเนื้อลูกโคนมเพศผู้ “ขอนแก่นพรีเมี่ยมบีฟ” ว่าเป็นการเพิ่มมูลค่าทางการตลาดได้ดี
พร้อมกันนี้ นายกรัฐมนตรีได้แจกนมโรงเรียนแก่เด็กนักเรียนที่มาให้การต้อนรับ และร่วมถ่ายภาพกับเยาวชนนักเรียนอย่างเป็นกันเอง ในตอนท้ายได้กล่าวว่า รัฐบาลได้ให้ความสําคัญในเรื่องการศึกษาเป็นอย่างมาก เพื่อก้าวไปสู่ Thailand 4.0 วันนี้เราต้องมีการรวมกลุ่มกันวิจัยและพัฒนา เพื่อประเทศชาติและปฏิรูปแผนการสอนของมหาวิทยาลัย โดยปรับทั้งระบบ กล่าวย้ําว่าสิ่งแรกที่ต้องทําสําหรับ Thailand 4.0 คือ ด้านความคิด คิดแล้วต้องต่อยอดไปข้างหน้า วันนี้คือทําอย่างไรให้เกษตรกรมีความภาคภูมิใจในอาชีพของเขา ขจัดความกลัว จะได้ไม่ติดกับกักดักแบบเดิม เราต้องทําเกษตรแบบผสมผสาน จะมีรายได้หลายทางนําไปสู่ความมั่นคง มั่งคั่ง และยั่งยืนต่อไป
**********************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมงานสัมมนา EEC คนไทย...ได้อะไร@ฉะเชิงเทรา มุ่งพัฒนาพื้นที่เศรษฐกิจพิเศษภาคตะวันออก
วันพฤหัสบดีที่ 27 กันยายน 2561
รัฐมนตรีฯ อุตตม ร่วมงานสัมมนา EEC คนไทย...ได้อะไร@ฉะเชิงเทรา มุ่งพัฒนาพื้นที่เศรษฐกิจพิเศษภาคตะวันออก
รัฐมนตรีฯ อุตตม ร่วมงานสัมมนา EEC คนไทย...ได้อะไร@ฉะเชิงเทรา มุ่งพัฒนาพื้นที่เศรษฐกิจพิเศษภาคตะวันออก
รัฐมนตรีฯ อุตตม ร่วมงานสัมมนา EEC คนไทย...ได้อะไร@ฉะเชิงเทรา มุ่งพัฒนาพื้นที่เศรษฐกิจพิเศษภาคตะวันออก
รัฐบาลไทย-ข่าวทำเนียบรัฐบาล-รมช.สาธิต ประกาศ ระยอง ต้องไม่มีคนเสียชีวิตจากไข้เลือดออก
วันจันทร์ที่ 22 กรกฎาคม 2562
รมช.สาธิต ประกาศ ระยอง ต้องไม่มีคนเสียชีวิตจากไข้เลือดออก
รัฐมนตรีช่วยว่าการกระทรวงสาธารณสุขตรวจเยี่ยมพื้นที่จังหวัดระยอง เข้มมาตรการควบคุมป้องกันโรคไข้เลือดออก ต้องไม่มีคนเสียชีวิต
รัฐมนตรีช่วยว่าการกระทรวงสาธารณสุขตรวจเยี่ยมพื้นที่จังหวัดระยอง เข้มมาตรการควบคุมป้องกันโรคไข้เลือดออก ต้องไม่มีคนเสียชีวิต
วันนี้ (22 กรกฎาคม 2562) ที่เทศบาลตําบลบ้านเพ อําเภอเมือง จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการรณรงค์ควบคุมโรคไข้เลือดออกในพื้นที่เสี่ยง โดยมีผู้ว่าราชการจังหวัดระยอง นายแพทย์สาธารณสุขจังหวัดระยอง เจ้าหน้าที่และอาสาสมัครสาธารณสุขประจําหมู่บ้าน (อสม.) ร่วมรณรงค์ พร้อมมอบวัสดุควบคุมโรคไข้เลือดออกแก่ผู้บริหารองค์กรปกครองส่วนท้องถิ่น 15 หน่วยงาน
ดร.สาธิตกล่าวว่า ได้มอบนโยบายให้เข้มมาตรการควบคุมป้องกันโรคไข้เลือดออก ต้องไม่มีคนเสียชีวิต โดยให้เจ้าหน้าที่สาธารณสุข ร่วมกับองค์กรส่วนปกครองส่วนท้องถิ่น อาสาสมัครสาธารณสุข รณรงค์ให้ประชาชนเห็นความสําคัญและช่วยกันกําจัดแหล่งเพาะพันธ์ยุงลาย โดยเฉพาะในบ้านและรอบบ้านของตน ที่ทํางาน วัด โรงเรียน ชุมชน ทําอย่างต่อเนื่องทุกสัปดาห์ ซึ่งในปี 2562 ตั้งแต่เดือนมกราคม – 18 กรกฎาคม จังหวัดระยองพบผู้ป่วยแล้ว 817 ราย ไม่มีผู้เสียชีวิต
“ขอให้ทุกคนช่วยกันเก็บสิ่งต่าง ๆ ที่เป็นแหล่งเพาะพันธุ์ยุงลายในบ้านตัวเอง และบริเวณรอบ ๆ บ้าน เวลาป่วยและสงสัยไข้ขึ้นสูง ให้ไปหาหมอ อย่าซื้อยากินเอง โดยเฉพาะพื้นที่ที่มีผู้ป่วยมาก และขอความกรุณาร้านขายยา อย่าจ่ายยากลุ่มแอสไพรินให้กับผู้ป่วยถ้าเข้าข่ายหรือสงสัยเป็นโรคไข้เลือดออก” ดร.สาธิตกล่าว
นอกจากนี้ ได้พูดคุย รับฟังปัญหา ให้กําลังใจ อสม. และเจ้าหน้าที่โรงพยาบาลส่งเสริมสุขภาพตําบลบ้านเพ (รพ.สต.) ในการปฏิบัติหน้าที่ และพร้อมให้การช่วยเหลือ จากนั้น ลงพื้นที่ตรวจสอบคุณภาพอาหารที่ตลาดปลาเค็ม และตลาด 100 เสา
**************************** 22 กรกฎาคม 2562
รัฐบาลไทย-ข่าวทำเนียบรัฐบาล-นายกรัฐมนตรียืนยัน การประชุมคณะรัฐมนตรีนอกสถานที่เพื่อการรับฟังปัญหาและดูแลประชาชนในพื้นที่
วันอังคารที่ 8 พฤษภาคม 2561
นายกรัฐมนตรียืนยัน การประชุมคณะรัฐมนตรีนอกสถานที่เพื่อการรับฟังปัญหาและดูแลประชาชนในพื้นที่
นายกรัฐมนตรียืนยัน การประชุมคณะรัฐมนตรีนอกสถานที่เพื่อการรับฟังปัญหาและดูแลประชาชนในพื้นที่เท่านั้น ไม่มีนัยทางการเมือง ทุกภาคส่วนที่เกี่ยวข้องร่วมพิจารณาโครงการเพื่อการพัฒนากลุ่มจังหวัดภาคตะวันออกเฉียงเหนือตอนล่าง
วันนี้ (8 พฤษภาคม 2561) เวลา 13.40 น. ณ บริเวณอาคารอเนกคุณาคาร มหาวิทยาลัยราชภัฏบุรีรัมย์ จังหวัดบุรีรัมย์ พลเอกประยุทธ์ จันทร์โอชา นายกรัฐมนตรีกล่าวให้สัมภาษณ์สื่อมวลชนภายหลังเสร็จภารกิจจากการเป็นประธานการประชุมคณะรัฐมนตรีว่า รัฐบาลมีความมุ่งมั่นตั้งใจในการแก้ปัญหาความเดือดร้อนของประชาชนในพื้นที่ สร้างการบูรณาการในการใช้งบประมาณครอบคลุมกลุ่มจังหวัดภาคตะวันออกเฉียงเหนือตอนล่าง การประชุมคณะรัฐมนตรีนอกสถานที่ครั้งนี้ ได้มีการหารือร่วมกันระหว่างภาครัฐ เอกชน สภาหอการค้าฯ และสภาอุตสาหกรรมฯ องค์กรท้องถิ่น และหน่วยงานที่เกี่ยวข้องทุกภาคส่วน เพื่อร่วมกันพิจารณาโครงการต่างๆด้วยหลักการและเหตุผล ความคุ้มค่า และประสิทธิภาพในการใช้จ่ายงบประมาณ ซึ่งหากมีงบประมาณเพียงพอก็สามารถดําเนินการได้ทันที แต่หากยังไม่สอดคล้องกับแผน ก็ต้องมีการหารือและพิจารณาร่วมกันอีกครั้ง พร้อมกล่าวยืนยันว่ารัฐบาลกําลังเดินหน้าสู่การเลือกตั้ง โดยการบริหารราชการแผ่นดินและการลงพื้นที่ครั้งนี้ เพื่อรับฟังปัญหาจากประชาชนในพื้นที่โดยตรง ไม่มีนัยทางการเมืองแต่อย่างใด
ทั้งนี้ ที่ประชุมคณะรัฐมนตรีนอกสถานที่ครั้งนี้ ได้พิจารณาวาระเพื่อการพัฒนาพื้นที่ซึ่งเป็นข้อมูลที่ได้จากการรับฟังความเห็นของทุกภาคส่วน เป็นการพิจารณาทุกอย่างตามขั้นตอนและความเหมาะสม ทั้งในแง่ของความเร่งด่วน ความจําเป็น งบประมาณและความคุ้มค่าที่จะเกิดกับพื้นที่และประชาชน โดยจะครอบคลุมทั้งเรื่องของการบริหารจัดการน้ํา ยกระดับภาคการเกษตร พัฒนาโครงสร้างพื้นฐาน และพัฒนาทรัพยากรมนุษย์ ซึ่งการลงพื้นที่ของรัฐบาลครั้งนี้นั้นได้ทําการบ้านและมีข้อมูล แผนงานการพัฒนาในภาพรวม โดยบางโครงการได้ดําเนินการไปแล้ว ส่วนเรื่องหรือโครงการใหม่นั้น ทางหน่วยงานที่รับผิดชอบจะพิจารณาอย่างละเอียด และเสนอกลับมายังที่ประชุมคณะรัฐมนตรีอีกครั้ง พร้อมกล่าวยืนยันว่าทุกอย่างมีการดําเนินการด้วยความรอบคอบ และบูรณาการด้วยความเหมาะสมมากที่สุด
...................................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงจับมือกรุงไทยจัดแคมเปญ “ลดใช้เงินสด ลดเสี่ยงโควิด -19 ด้วย M-PASS”
วันจันทร์ที่ 30 มีนาคม 2563
กรมทางหลวงจับมือกรุงไทยจัดแคมเปญ “ลดใช้เงินสด ลดเสี่ยงโควิด -19 ด้วย M-PASS”
กรมทางหลวงร่วมกับธ.กรุงไทยจัดแคมเปญ “ลดใช้เงินสด ลดเสี่ยงโควิด -19 ด้วย M-PASS” ส่งเสริมคนไทยใช้บัตร M-PASS แทนการใช้เงินสด ในการจ่ายค่าทางด่วน ช่วยลดการแพร่ระบาดของเชื้อไวรัสโควิด-19 โดยเติมเงิน 1,000 บาท รับเครดิตเงินคืน 150 บาท
กรมทางหลวงร่วมกับธนาคารกรุงไทย จัดแคมเปญ “ลดใช้เงินสด ลดเสี่ยงโควิด -19 ด้วย M-PASS” ส่งเสริมคนไทยใช้บัตร M-PASS แทนการใช้เงินสด ในการจ่ายค่าทางด่วน ช่วยลดการแพร่ระบาดของเชื้อไวรัสโควิด-19 โดยเติมเงิน 1,000 บาท รับเครดิตเงินคืน 150 บาท เริ่ม 1 เมษายน ถึง 30 กันยายน 2563 นี้
นายสราวุธ ทรงศิวิไล อธิบดีกรมทางหลวง เปิดเผยว่า จากการแพร่ระบาดของไวรัสโควิด -19 ที่ขยายตัวอย่างต่อเนื่อง ส่งผลให้ประชาชนหันมาใช้รถส่วนตัวเพิ่มมากขึ้น เพื่อหลีกเลี่ยงการสัมผัสสิ่งของต่าง ๆ และรักษาระยะห่างทางสังคม ( Social distancing ) กรมทางหลวงจึงได้ออกมาตรการส่งเสริมประชาชนลดการจับเงินสด เพื่อหลีกเลี่ยงการติดเชื้อไวรัสโควิด-19 ด้วยการจัดแคมเปญ “ลดใช้เงินสด ลดเสี่ยงโควิด -19 ด้วย M-PASS” ระหว่างวันที่ 1 เมษายน ถึง 30 กันยายน 2563 โดยลูกค้ารายใหม่ที่สมัครใช้บริการชําระค่าผ่านทางด้วยบัตร M-PASS และเติมเงินตั้งแต่ 1,000 บาทขึ้นไป ที่สาขาธนาคารกรุงไทย และจุดบริการตามสายทาง ประกอบด้วย ด่านทับช้าง เส้นกาญจนาภิเษกขาเข้า-ออก ด่าน Service Area 1 เส้นฉะเชิงเทราขาเข้า –ออก และด่านโป่ง 3 เส้นระยอง และลูกค้ารายเดิมที่เติมเงินผ่านช่องทาง Online เช่น QR Cross Bank แอป Krungthai NEXT หรือ Krungthai Netbank ตั้งแต่ 1,000 บาทขึ้นไป รับเครดิตเงินคืน 150 บาท เข้า Tag M-PASS คนละ 1 สิทธิ์ และสงวนสิทธิ์ในการเครดิตเงินคืนเฉพาะลูกค้าที่ยังคงสถานะบัญชีปกติ ณ วันที่ทํารายการคืนเงิน รวมทั้งสิ้น 20,000 สิทธิ์ ตลอดระยะเวลาของแคมเปญ โดยจะเครดิตเงินคืนภายใน 15 วันทําการ นับจากสิ้นเดือนที่มีการทํารายการ
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อยธนาคารกรุงไทย เปิดเผยว่า ธนาคารได้สนับสนุนกรมทางหลวงในการพัฒนาระบบการเติมเงินค่าผ่านทางบัตร M-PASS ผ่านช่องทางสาขาของธนาคารทั้ง Krungthai NEXT และ Krungthai Netbank เพื่อเพิ่มความสะดวกสบายในการใช้งานผ่านช่องทางด่วน โดยไม่ต้องจับเงินสด และในสถานการณ์ที่มีผู้ติดเชื้อไวรัสโควิด-19 เพิ่มขึ้นอย่างต่อเนื่อง การใช้บัตรเติมเงิน M-PASS เป็นสิ่งที่ปลอดภัยที่สุด เนื่องจากสามารถติด Tag ที่หน้ากระจกรถ โดยไม่ต้องสัมผัสหรือจับเงินสดในการจ่ายค่าทางด่วน ซึ่งเป็นอีกหนึ่งช่องทางที่ช่วยลดการแพร่ระบาดของไวรัสโควิด -19
การเติมเงินในบัตร M-PASS ผ่านช่องทางต่าง ๆของธนาคารนั้น เติมเงินขั้นต่ําครั้งแรก 300 บาท ครั้งต่อไปทุกๆ 100 บาท และ สูงสุด 5,000 บาท ส่วนการเติมเงินผ่านตู้บุญเติม เติมได้ครั้งละ 100 บาท 200 บาท 300 บาท 500 บาท 800 บาท และ 1,000 บาท ค่าธรรมเนียมครั้งละ 20 บาท โดยสามารถเช็คยอดเงินคงเหลือในบัตร M-PASS ได้จากแอปพลิเคชั่น M-PASS และหน้าจอขณะผ่านด่าน ซึ่งการร่วมมือกับกรมทางหลวงในครั้งนี้ เป็นหนึ่งในโครงการ 5 Ecosystems ของธนาคาร ที่มุ่งให้ความสําคัญกับการอํานวยความสะดวกในการชําะเงินผ่านระบบดิจิทัล
ฝ่ายกลยุทธ์การตลาด
โทร 0 2208 4174 – 8
รัฐบาลไทย-ข่าวทำเนียบรัฐบาล-ขสมก.ปรับเปลี่ยนเวลาให้บริการรถโดยสารประจำทาง เพื่อให้เป็นไปตามข้อสั่งการของนายกรัฐมนตรี [กระทรวงคมนาคม]
วันศุกร์ที่ 3 เมษายน 2563
ขสมก.ปรับเปลี่ยนเวลาให้บริการรถโดยสารประจําทาง เพื่อให้เป็นไปตามข้อสั่งการของนายกรัฐมนตรี [กระทรวงคมนาคม]
ขสมก.ปรับเปลี่ยนเวลาให้บริการรถโดยสารประจําทาง เพื่อให้เป็นไปตามข้อสั่งการของนายกรัฐมนตรี
ข่าว ขสมก.ฉบับที่ 013 /2563 ประจําวันที่ 3 เมษายน 2563
ขสมก.ปรับเปลี่ยนเวลาให้บริการรถโดยสารประจําทาง เพื่อให้เป็นไปตามข้อสั่งการของนายกรัฐมนตรี
องค์การขนส่งมวลชนกรุงเทพ (ขสมก.) ปรับเปลี่ยนเวลาให้บริการรถโดยสารประจําทางทุกประเภทจากเวลาปกติ เป็นให้บริการ เวลา 05.00 - 21.00 น. ตั้งแต่วันที่ 3 เมษายน 2563 เป็นต้นไป
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ตามที่พลเอกประยุทธ์ จันทร์โอชา นายกรัฐมนตรี ได้ประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 2) ห้ามบุคคลใดทั่วราชอาณาจักรออกนอกเคหสถานระหว่าง เวลา 22.00 - 04.00 น.ของวันรุ่งขึ้น โดยมีผลบังคับตั้งแต่วันที่ 3 เมษายน 2563 เป็นต้นไป จนกว่าจะมีประกาศเปลี่ยนแปลง ขสมก.จึงได้ปรับเปลี่ยนเวลา การให้บริการรถโดยสารประจําทางทุกประเภทจากเวลาปกติ เป็นให้บริการ เวลา 05.00 - 21.00 น. และได้ขอความร่วมมือผู้ประกอบการรถโดยสารเอกชนร่วมบริการ ปรับเปลี่ยนเวลาให้บริการ รถโดยสาร เป็นเวลา 05.00 - 21.00 น. เช่นกัน เพื่อให้สอดคล้องกับประกาศข้อกําหนดดังกล่าว โดยเริ่มตั้งแต่วันที่ 3 เมษายน 2563 เป็นต้นไป
...........................................
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือ แนะนําบริการได้ที่ www.bmta.co.th , facebook bmta@bmta.co.th หรือ ศูนย์ Call Center 1348 ทุกวัน ตั้งแต่เวลา 06.00 - 19.00 น. เป็นต้นไป
** หมายเหตุ รถโดยสารทุกคันจะต้องกลับถึงอู่ภายในเวลา 21.00 น.
รัฐบาลไทย-ข่าวทำเนียบรัฐบาล-ธอส.ลดภาระลูกค้าสินเชื่อบ้าน ประกาศลดดอกเบี้ยเงินกู้ 0.100% - 0.350% ต่อปี [กระทรวงการคลัง]
วันพฤหัสบดีที่ 26 มีนาคม 2563
ธอส.ลดภาระลูกค้าสินเชื่อบ้าน ประกาศลดดอกเบี้ยเงินกู้ 0.100% - 0.350% ต่อปี [กระทรวงการคลัง]
ธอส.ประกาศปรับลดอัตราดอกเบี้ยเงินกู้ลง 0.100% - 0.350% ต่อปี เพื่อลดภาระค่าใช้จ่ายดอกเบี้ยของสินเชื่อที่อยู่อาศัยให้กับลูกค้าประชาชน ประกอบด้วย อัตราดอกเบี้ย MRR ลดลงเหลือ 6.275% ต่อปี และอัตราดอกเบี้ย MOR ลดลงเหลือ 6.150% ต่อปี
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.100% - 0.350% ต่อปี เพื่อลดภาระค่าใช้จ่ายดอกเบี้ยของสินเชื่อที่อยู่อาศัยให้กับลูกค้าประชาชน ประกอบด้วย อัตราดอกเบี้ย MRR ลดลงเหลือ 6.275% ต่อปี และอัตราดอกเบี้ย MOR ลดลงเหลือ 6.150% ต่อปี โดยมีผลบังคับใช้ตั้งแต่วันที่ 27 มีนาคม 2563 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อสนับสนุนการประกาศปรับลดอัตราดอกเบี้ยนโยบายของคณะกรรมการนโยบายการเงิน (กนง.) ซึ่งพบว่าปัญหาการแพร่ระบาดของไวรัสโคโรนา(COVID-19) ได้มีผลกระทบต่อภาคเศรษฐกิจไทยมากขึ้น ธอส. ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จึงประกาศปรับลดอัตราดอกเบี้ยเงินกู้ลง 0.100% - 0.350% ต่อปี เพื่อลดภาระค่าใช้จ่ายดอกเบี้ยสินเชื่อที่อยู่อาศัยให้กับลูกค้าของ ธอส. และสนับสนุนให้เกิดการฟื้นตัวทางเศรษฐกิจ ประกอบด้วย อัตราดอกเบี้ยเงินกู้ลูกค้ารายย่อยชั้นดี (MRR) ลดลง 0.100% ต่อปี จาก 6.375% ต่อปี ลดลงเหลือ 6.275% ต่อปี และอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้เบิกเกินบัญชี (MOR) ลดลง 0.350% ต่อปี จาก 6.500% ต่อปี ลดลงเหลือ 6.150% ต่อปี ส่วนอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) คงไว้ที่ 5.875 % ต่อปี กําหนดให้มีผลบังคับใช้ตั้งแต่วันที่ 27 มีนาคม 2563 เป็นต้นไป ทั้งนี้ อัตราดอกเบี้ยของ ธอส. ยังคงเป็นอัตราดอกเบี้ยเงินกู้เพื่อที่อยู่อาศัยที่ต่ําที่สุดในระบบสถาบันการเงินในปัจจุบัน สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-นายกรัฐมนตรีมีสารแสดงความเสียใจ ถึงนายกรัฐมนตรีสหราชอาณาจักร
วันจันทร์ที่ 5 มิถุนายน 2560
นายกรัฐมนตรีมีสารแสดงความเสียใจ ถึงนายกรัฐมนตรีสหราชอาณาจักร
กรณีเหตุการณ์การก่อการร้ายบริเวณใจกลางกรุงลอนดอน เมื่อวันที่ 3 มิถุนายน 2560
ตามที่เกิดเหตุการณ์การก่อการร้ายบริเวณใจกลางกรุงลอนดอน เมื่อวันที่ 3 มิถุนายน 2560 ซึ่งส่งผลให้มีผู้บาดเจ็บและเสียชีวิต นั้น
พลเอกประยุทธ์ จันทร์โอชา นายกรัฐมนตรี มีข้อความสารแสดงความเสียใจถึงนางเทรีซา เมย์ นายกรัฐมนตรีสหราชอาณาจักร ดังนี้
Excellency,
I have learnt with deep sorrow of the horrific terrorist attacks in the central area of London which resulted in the loss of innocent lives and injuries.
On behalf of the Royal Thai Government and the people of the Kingdom of Thailand, I wish to extend my sincere condolences to Your Excellency and, through You, to those who have been affected by these dreadful attacks. Thailand, as a friend of the United Kingdom, stands with the United Kingdom in condemning these hideous attacks and reaffirms its commitment to work closely with the United Kingdom and the international community to fight against terrorism in all of its forms.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-การสัมมนาวิชาการเวทีสำนักงานเศรษฐกิจการคลัง (FPO Forum) ภายใต้โครงการขยายบทบาทสำนักงานเศรษฐกิจการคลังสู่ภูมิภาค ครั้งที่ 3/2560
วันจันทร์ที่ 5 มิถุนายน 2560
การสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาค ครั้งที่ 3/2560
สศค. จะจัดงานสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 3/2560 ในวันศุกร์ที่ 9 มิถุนายน 2560 เวลา 08.00 – 16.00 น.  ณ โรงแรมเพชรรัชต์การ์เด้น จังหวัดร้อยเอ็ด
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง เปิดเผยว่า สํานักงานเศรษฐกิจการคลัง (สศค.) จะจัดงานสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 3/2560 ในวันศุกร์ที่ 9 มิถุนายน 2560 เวลา 08.00 – 16.00 น. ณ โรงแรมเพชรรัชต์การ์เด้น จังหวัดร้อยเอ็ด เพื่อเป็นเวทีในการขยายบทบาท เสริมสร้างความรู้ ความเข้าใจ และประชาสัมพันธ์ภารกิจของ สศค. ทั้งในด้านนโยบายและผลงานวิชาการไปสู่ส่วนราชการ สถาบันการศึกษา ภาคธุรกิจเอกชน ประชาชนในส่วนภูมิภาค และองค์กรปกครองส่วนท้องถิ่น พร้อมทั้งรับฟังและแลกเปลี่ยนความคิดเห็นร่วมกับผู้ทรงคุณวุฒิ นักวิชาการ ตัวแทนจากหน่วยงานภาครัฐ ภาคเอกชน และประชาชนทั่วไป
การสัมมนาในครั้งนี้ แบ่งออกเป็น 2 ช่วง โดยในช่วงเช้า จะเป็นการเสวนาในหัวข้อ “ออนซอนอีสาน เว้าสารเศรษฐกิจ” โดยได้รับเกียรติจากผู้ทรงคุณวุฒิ ประกอบด้วย 1) นายสมเกียรติ ชัยคณารักษ์กูล ประธานหอการค้าจังหวัดร้อยเอ็ด 2) อาจารย์นรชิต จิรสัทธรรม คณะเศรษฐศาสตร์ มหาวิทยาลัยขอนแก่น 3) นางวิภารัตน์ ปั้นเปี่ยมรัษฏ์ สํานักนโยบายเศรษฐกิจมหภาค สํานักงานเศรษฐกิจการคลัง โดยมี นายจักรี พิศาลพฤกษ์ สํานักนโยบายเศรษฐกิจมหภาค สํานักงานเศรษฐกิจการคลัง เป็นผู้ดําเนินรายการ
ขณะที่ในช่วงบ่ายจะเป็นการเสวนาในหัวข้อ “รู้ลึก รู้ทัน การเงินฐานราก” ซึ่งได้รับเกียรติจากผู้ทรงคุณวุฒิ ประกอบด้วย 1) นายจรรยงค์ สุวรรณศรี ผู้ช่วยผู้อํานวยการธนาคารเพื่อการเกษตรและสหกรณ์การเกษตร จังหวัดร้อยเอ็ด 2) นายสุพล กําสมุทร ปราชญ์ชุมชน จังหวัดร้อยเอ็ด และ 3) นางสาวเอม เจริญทองตระกูล สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง ร่วมเป็นวิทยากร และดําเนินรายการโดย ดร. กุลวีร์ สภาวสุ สํานักนโยบายการออมและการลงทุน สํานักงานเศรษฐกิจการคลัง
สศค. ขอเรียนเชิญผู้สนใจเข้าร่วมงานสัมมนาดังกล่าว โดยไม่เสียค่าใช้จ่ายใด ๆ ทั้งนี้ ผู้สนใจสามารถติดตามข้อมูลเพิ่มเติมได้ที่ www.fpo.go.th
คณะโฆษกสํานักงานเศรษฐกิจการคลัง
โทร 0 2273 9020 ต่อ 3236
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 30 เมษายน – 4 พฤษภาคม 2561
วันจันทร์ที่ 7 พฤษภาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 30 เมษายน – 4 พฤษภาคม 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามสุรา และบุหรี่เถื่อน และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 30 เมษายน - 4 พฤษภาคม 2561) พบว่ามีการกระทําผิด จํานวน 67 คดี คิดเป็นเงินค่าปรับ 8.3 ล้านบาท โดยแยกเป็นคดีสุรา จํานวน 52 คดี คิดเป็นเงินค่าปรับ 4.8 ล้านบาท คดียาสูบ จํานวน 9 คดี คิดเป็นเงินค่าปรับ 2.6 ล้านบาท คดีไพ่ จํานวน 2 คดี คิดเป็นเงินค่าปรับ 36,036 บาท คดีจับกุมสินค้ารถยนต์และรถจักรยานยนต์ จํานวน 4 คดี คิดเป็นเงินค่าปรับ 738,082 บาท ทั้งนี้ คิดเป็นเงินภาษีที่รัฐสูญเสียรวม 771,532 บาท
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ตรวจเยี่ยมศูนย์ปฏิรูปอุตสาหกรรมสู่อนาคต จ.เชียงใหม่ ชูเป็นศูนย์ต้นแบบเพื่อส่งเสริมและยกระดับมาตรฐานสินค้าและบริการไทยเข้าสู่ตลาดโลก
วันศุกร์ที่ 13 กรกฎาคม 2561
รัฐมนตรี ก.อุตฯ ตรวจเยี่ยมศูนย์ปฏิรูปอุตสาหกรรมสู่อนาคต จ.เชียงใหม่ ชูเป็นศูนย์ต้นแบบเพื่อส่งเสริมและยกระดับมาตรฐานสินค้าและบริการไทยเข้าสู่ตลาดโลก
นายอุตตม สาวนายน รัฐมนตรีว่าการกระทรวงอุตสาหกรรม คณะผู้บริหารกระทรวงอุตสาหกรรม ตรวจเยี่ยมศูนย์ปฏิรูปอุตสาหกรรมสู่อนาคต (Industry Transformation Center : ITC) จ.เชียงใหม่
วันนี้ (13 กรกฎาคม 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสันติ กีระนันท์ ผู้ช่วยรัฐมนตรีประจํากระทรวงอุตสาหกรรม นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม ตรวจเยี่ยมศูนย์ปฏิรูปอุตสาหกรรมสู่อนาคต (Industry Transformation Center : ITC) จ.เชียงใหม่
รัฐมนตรีว่าการกระทรวงอุตสาหกรรม กล่าวว่า ศูนย์ปฏิรูปสู่อุตสาหกรรม 4.0 (Industry Transformation Center : ITC) จ.เชียงใหม่ เป็นศูนย์ต้นแบบและพัฒนาอัตลักษณ์ Local Identity จากลักษณะเด่นของธุรกิจทางภาคเหนือ เพื่อสร้างเศรษฐกิจและชุมชน โดยศูนย์นี้เป็นการนํารูปแบบจากศูนย์ ITC ต้นแบบที่กรุงเทพมหานคร มาปรับให้เหมาะสมกับศักยภาพอุตสาหกรรมเป้าหมายในพื้นที่ เพื่อให้บริการและสนับสนุน SMEs ในพื้นที่ ซึ่งส่วนใหญ่เป็นอุตสาหกรรมอาหาร อุตสาหกรรมเกษตรแปรรูป ของฝากและของที่ระลึกต่าง ๆ เช่น ผลิตภัณฑ์กาแฟ ชา และสมุนไพร
พร้อมกันนี้ นายอุตตมฯ ได้ทําพิธีเปิดหน่วยสกัดพืชน้ํามันแบบสกัดเย็น (Oil Extraction Unit) และเยี่ยมชมบูธนิทรรศการ และเป็นสักขีพยานในพิธีมอบชุดฝึกอัตโนมัติสําหรับภาคอุตสาหกรรม จากบริษัท เดลต้า อีเลคโทรนิคส์ (ประเทศไทย) จํากัด(มหาชน) ให้แก่ ศูนย์ส่งเสริมอุตสาหกรรมภาคที่ 1 โดย นายอนุสรณ์ มุทราอิศ กรรมการบริหารบริษัท เดลต้า อีเลคโทรนิคส์ (ประเทศไทย) จํากัด มหาชน เป็นผู้มอบชุดอุปกรณ์ฯ และ นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม เป็นผู้รับมอบ ณ ลานกิจกรรม UNIT PP ศูนย์ ITC เชียงใหม่
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมหลักสูตรพัฒนาบุคลากรเพื่อรองรับ AEC สู่เขตเศรษฐกิจพิเศษ
วันพฤหัสบดีที่ 2 กุมภาพันธ์ 2560
ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมหลักสูตรพัฒนาบุคลากรเพื่อรองรับ AEC สู่เขตเศรษฐกิจพิเศษ
1 กพ 60 ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมหลักสูตรพัฒนาบุคลากรเพื่อรองรับ AEC สู่เขตเศรษฐกิจพิเศษ
เมื่อวันที่ 1 กุมภาพันธ์ 2560 นายสมชาย หาญหิรัญ ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมหลักสูตรพัฒนาบุคลากรเพื่อรองรับ AEC สู่เขตเศรษฐกิจพิเศษ ซึ่งจัดขึ้นระหว่างวันที่ 13 ธันวาคม 2559 - 1 กุมภาพันธ์ 2560 ณ โรงแรมเดอะทวิน ทาวเวอร์ กรุงเทพฯ